Ing bab ngipuk (ada-ada I ngajêng) nyêbutakên: samôngsa ipukan sampun watawis umur 10 dintên kêdah kaputêr dhatêng sanès panggenan, inggih punika ing papan bedhengan ingkang ragi kobèt wigatos angêrang-rangi, punika paedahipun agêng, inggih punika prêlu damêl racaking tigan sagêd waradin agêng-alitipun. Awit samôngsa ipukan wau tanpa kaputêr, môngka ujug-ujug lajêng katanêm kemawon ing têmbe dadosipun nigan botên sagêd sarêng, lan botên sami agêng-alitipun.